আসলে এটিও একটি সামাজিক কাজ। ক্রিকেটের বাইরেও কিছু সামাজিক কাজ করা প্রয়োজন। আমি মনে করি কোনো প্রতিষ্ঠানের সঙ্গে যুক্ত হলে অনেক সামাজিক কাজ করা যায়। সামাজিক কাজের মধ্যেদিয়ে মানুষের ভালোবাসা পাওয়া যায়। সার্ভিস দেওয়া যায়। স্টার লাইন শুধুমাত্র ভালো একটি ব্যবসায়িক প্রতিষ্ঠান নয়, সামাজিক প্রতিষ্ঠানও বলা যায়। আমি এর আগেও স্টার লাইনের বাসে চড়ে বিভিন্ন জায়গায় গিয়েছি। এদের বিভিন্ন প্রোডাক্ট দেখেছি। তো খেলাধুলা, বিনোদন, সামাজিক জনসচেতনতামূলক কার্যক্রমে অংশগ্রহণ করে প্রতিষ্ঠানটি। একজন ক্রিকেটারকে ব্র্যান্ড অ্যাম্বাসেডর হিসেবে নিয়োগ করে খেলাধুলার প্রতি তারা প্রচুর আগ্রহ দেখিয়েছে। এ থেকে বোঝা যায় তারা ক্রীড়াপ্রেমী। সে হিসেবে তাদেরকে অনেক অভিনন্দন ও শুভেচ্ছা।